1867

1867 (MDCCCLXVII) foi un añu común entamáu en martes del calendariu gregorianu, y un añu común entamáu en domingu del calendariu xulianu. Al entamar 1867 el calendariu gregorianu diba 12 díes per delantre del xulianu, que siguió usándose en delles partes del mundu hasta 1923.

 Fechos 
 8 de xineru - Los homes afroamericanos consiguen el derechu de votu nel distritu de Columbia (Estaos Xuníos).
 11 de xineru - Benito Juárez comienza un nuevu mandatu como presidente de Méxicu.
 30 de xineru - L'emperador Komei de Xapón muerre repentinamente, con 36 años d'edá. El so fíu, de 15 años, conviértese nel nuevu emperador Meiji.
 31 de xineru - El cabezaleru nacionalista maronita Youssef Bey Karam abandona El Líbanu a bordu d'un barcu francés que lu lleva a Arxelia.
 15 de febreru - Interprétase, per primer vegada, el vals de Johann Strauss El Danubiu azul (An der schönen blauen Donau), nun conciertu de l'Asociación Coral Masculina de Viena. El compositor adaptaríala a la versión instrumental que se fizo famosa, y estrenóla na Esposición Internacional de París d'esti mesmu añu.
 17 de febreru - El primer barcu crucia la canal de Suez.
 1 de marzu - Nebraska conviértese nel trentenu séptimu estáu de los Estaos Xuníos.
 11 de marzu - Estrénase en París la ópera Don Carlos, de Giuseppe Verdi.
 23 de marzu - Guillermu III de los Países Baxos acepta una ufierta de 5 millones de florines pola venta de Luxemburgu a Napoleón III de Francia, dando llugar a la conocida como crisis de Luxemburgu.
 30 de marzu - El secretariu d'Estáu de los Estaos Xuníos, William H. Seward, formaliza la compra d'Alaska a Rusia por un preciu de 7,2 millones de dólares (a 4,19 dólares el quilómetru cuadráu).
 1 d'abril - L'asentamientu de Singapur, hasta entóncenes gobernáu dende Calcuta, conviértese nuna colonia de la Corona británica y queda, de magar, embaxo de la xurisdicción de la Oficina Colonial de Londres.
 1 d'abril - Inaugúrase en París la Esposición Universal d'Industries y Belles Artes, cola que Napoleón III pretende glorificar el so imperiu.
 7 de mayu - Alfred Nobel patenta la dinamita nel Reinu Xuníu.
 11 de mayu - Pol tratáu de Londres les grandes potencies europees dexen afitada la neutralidá de Luxemburgu, finando con ello la crisis de Luxemburgu. El ducáu de Limburgu ye reincorporáu formalmente al Reinu de los Países Baxos.
 29 de mayu - Róblase'l Compromisu Austrohúngaru de 1867, qu'establez l'Imperiu austrohúngaru: el 8 de xunu l'emperador Franciscu Xosé I d'Austria conviértese en rei d'Hungría.
 29 de mayu - Fórmase la Confederación canadiense. La reina Victoria robla la British North America Act (Llei constitucional de 1867), qu'establez la creación, con efeutu dende'l 1 de xunetu, del Dominiu de Canadá, el primer dominiu independiente del Imperiu británicu.
 19 de xunu - Un pelotón de fusilamientu executa, en Santiago de Querétaro, al emperador Maximilianu I de Méxicu.
 1 de xunetu - Entama a funcionar la Confederación Alemana del Norte, que crea una confederación d'estaos embaxo'l lideralgu de Prusia y el so canciller, Otto von Bismarck.
 15 de xunetu - Francia declara la independencia de Camboya respectu de Siam. De siguíu, Camboya conviértese nun protectoráu de Francia y el Reinu Xuníu.
 14 de setiembre - Espublízase'l primer volume de El Capital (Das Kapital), de Karl Marx.
 22 de setiembre - Fúndase, en Bogotá, la Universidá Nacional de Colombia.
 30 de setiembre - Estaos Xuníos toma'l control de les islles Midway.


 Nacencies 
 2 de xineru - Isidoro Acevedo, políticu español nacíu en Lluanco (m. 1952)
 6 de xineru - Baldomero Lillo, escritor chilenu (m. 1923).
 8 de xineru - Emily Greene Balch, escritora y pacifista d'Estaos Xuníos, Premiu Nobel de la Paz en 1946 (m. 1961).
 18 de xineru - Rubén Darío, poeta nicaraguanu (m. 1916).
 29 de xineru - Vicente Blasco Ibáñez, escritor español (m. 1928).
 6 de marzu - Samuel Cody, pioneru de l'aviación, d'Estaos Xuníos (m. 1913).
 25 de marzu - Arturo Toscanini, direutor de orquesta y violinista italianu (m. 1957).
 16 d'abril: Wilbur Wright, pioneru de l'aviación d'Estaos Xuníos, coinventor, col so hermanu Orville, del aeroplanu (m. 1912).
 17 d'abril: María Guerrero, actriz española (m. 1928).
 23 d'abril – Johannes Andreas Grib Fibiger, científicu danés, Premiu Nobel en Fisioloxía o Medicina en 1926 (m. 1928).
 7 de mayu – Władysław Reymont, escritor polacu, Premiu Nobel de Lliteratura en 1924 (m. 1925).
 14 de mayu – Kurt Eisner, políticu y publicista alemán (m. 1919).
 15 de mayu - Adolfo Prieto Álvarez, empresariu asturianu.
 4 de xunu - Carl Gustaf Emil Mannerheim, políticu de Finlandia, presidente del país ente 1944 y 1946 (m. 1951).
 6 de xunu - David T. Abercrombie, empresariu d'Estaos Xuníos, cofundador de la compañía Abercrombie & Fitch (m. 1931)
 8 de xunu - Frank Lloyd Wright, arquiteutu d'Estaos Xuníos (m. 1959).
11 de xunu - Charles Fabry, físicu francés († el 11 d'avientu de 1945) codescubridor de la capa d'ozonu en 1913 con Alfred Pérot.
28 de xunu - Luigi Pirandello, escritor italianu, Premiu Nobel de Lliteratura en 1934 (m. 1936).
27 de xunetu - Enrique Granados, compositor español (m. 1916).
 7 d'agostu - Emil Nolde, pintor espresionista alemán (m. 1956).
 14 d'agostu - John Galsworthy, novelista y dramaturgu británicu, Premiu Nobel de Lliteratura en 1932 (m. 1933).
 12 de setiembre - Carlos Eugenio Restrepo, politicu colombianu, presidente de Colombia ente 1910 y 1914. (m. 1937)
7 de payares - Marie Curie, científica polaca, Premiu Nobel de Física y de Química (m. 1934).
5 d'avientu - Józef Piłsudski, políticu y militar polacu (m. 1935).

 Muertes 
 14 de xineru – Jean Auguste Dominique Ingres, pintor francés (n. 1780).
 26 de xunetu – Otto de Grecia, primer rei de Grecia de la dómina moderna (n. 1815).
 31 de xunetu – Benoît Fourneyron, inxenieru francés inventor de la turbina (n. 1802).
 25 d'agostu - Michael Faraday, físicu inglés, principal inventor del motor llétricu (n. 22 de setiembre de 1791).
 25 d'agostu - Charles Baudelaire, escritor francés (n. 1821).
 23 d'ochobre - Franz Bopp, llingüista alemán (n. 1791).
 5 de payares - Leopoldo O'Donnell, militar y políticu español (n. 1809).

 Referencies 

 Enllaces esternos 

Categoría:1867
Categoría:Sieglu XIX